Murmanskin satama

**Murmanskin satama** (, LOCODE: RU MMK) on Venäjän Murmanskin alueella sijaitseva, rahtimäärältään maailman suurin napapiirin pohjoispuolella sijaitseva jäätön merisatama. Satama sijaitsee Barentsinmeren eteläosassa olevan Kuolanvuonon nimellä tunnetun lahden sivustoilla, erityisesti Murmanskin kaupungissa vuonon itälaidalla.

Murmanskin satama on Venäjän suurin kalastussatama; Murmanskin kautta kulkee yli 15 % maan kalansaaliista. Murmansk on myös useiden ydinvoimakäyttöisten jäänmurtajien kotisatama (laiturialue Atomflot). Laajalla satama-alueella toimii lukuisia satamaoperaattoreita ja näillä on hallinnassaan useita kymmeniä (97 kpl) laituripaikkoja, yhteismitaltaan noin 11,5 kilometriä. Suurimmat laituripaikat on tarkoitettu esimerkiksi enintään 265 metrin pituisille ja syväykseltään enintään 14,2 metrin kuivarahtialuksille (tavarasatama, laituripaikka 14) tai enintään 317,4 pitkille, syväykseltään 8,2 metrin öljytankkereille.

Tätä suuremmatkin tankkerit voivat lastata ja purkaa öljyä tai öljytuotteita Kuolanvuonoon ankkuroitujen valtavien varastotankkerien, kuten FSO Belokamenkan (RPK-3) ja sen tammikuussa 2016 korvannut FSO Nord ("Umba", vetoisuus 300&nbsp;259 dwt) välityksellä. FSO Nordia käytetään Gazprom Neft -yhtiön Nenetsiassa sijaitsevan Prirazlomnaja-tuotantolautalta ja Jamalin Nenetsian Novyi Portista laivatun raakaöljyn ja öljykondensaatista muodostettujen laivaustuotteiden välivarastointiin ennen niiden uudelleenlaivausta. Järjestelystä johtuen Prirazlomnajan samoin kuin Novyi Portin öljykentän ("Novoportskojen kenttä") öljyntuotanto näkyy ainakin suurelta osin tuotantoalueensa ulkopuolella Murmanskin sataman rahtitilastoissa. FSO Nordia suurempi varastotankkeri on Lukoilin Nenetsiassa sijaitsevan Varandein öljyterminaalin välivarastointiin tarkoitettu Kuolanvuonoon ankkuroituun LK-Volga -varastotankkeri (sijainti lähellä Filinskyniemeä Kuolanvuonossa, tankkerin vetoisuus 309&nbsp;000 dwt, alus on 335 m pitkä ja 58 m leveä).

Sataman on suunnitteilla useita laajennuksia, muun muassa hiiliterminaalia (uusi terminaali 18 miljoonalle tonnille/vuosi) ja öljyterminaaleja on suunniteltu kasvatettavan. Murmanskin satamaan on vuodesta 2010 lähtien ollut mahdollista tehdä myös enintään kolmen vuorokauden viisumivapaita risteilyjä; satamaa ollaan kehittämässä myös risteilyalusliikenteen kannalta toimivammaksi.

## Sataman rahtimäärät

Energiaan liittyvien raaka-aineiden (öljy, öljytuotteet ja kivihiili) kuljetus on viime vuosina muodostanut pääosan sataman tavaraliikenteestä. Osan kasvusta selittänee Koillisväylää pitkin tuotantotaajamista tuodun raaka-aineen ja jalostustuotteiden välivarastointi Murmanskissa ennen jatkolaivausta.

**Murmanskin sataman vuosittainen rahtimäärä:**

## Lähteet

## Aiheesta muualla

* Murmansk Seaport   (rosmorport.ru)
* Murmanskin kauppasatama  tai  (portmurmansk.ru)
* Sataman historiaa  tai  (portmurmansk.ru)
* Murmanskin sataman (ydinosan) laturialueiden pohjapiirros (morinfocenter.ru) 
* Russia: Oil tycoon buys Port of Murmansk (Feb-2011)   (gasandoil.com)
* Bids €54 million for Murmansk port  (barentsobserver.com)
* Siberian coal miner to build Murmansk port  (barentsobserver.com)
* Port facelift underway  (barentsobserver.com)
* Murmanskin merisataman satamahallinto  (mapm.ru)